Ijteba Nadwi

Muḥammad Ijteba Nadwi (29 September 1933 – 20 June 2008) jẹ́ onímọ̀ Mùsùlùmí ti orílẹ̀-èdè India, tí ó sì tún fìgbà kan jẹ́ olórí ẹ̀ka ẹ̀kọ́ èdè Lárúbáwá ní ilè iwè giga ti Jamia Millia Islamia, Kashmir àti ilè iwè giga Allahabad.

Nadwi kẹ́kọ̀ọ́ gboyè ní Darul Uloom Nadwatul Ulama, Damascus University àti Aligarh Muslim University. Ó jẹ́ òǹkọ̀wé èdè Lárúbáwá àti Urdu, ó sì kọ àwọn ìwé bíi: Abul Hasan Ali Nadwi: al-Daaiya al-Hakeem wa al-murabbi al-Jaleel àtiIslam aur Huquq-e-Insani.

 Ìbẹ̀rẹ̀pẹ̀pẹ̀ ayé àti ètò ẹ̀kọ́ rẹ̀ 
Bàba bàbá Ijteba Nadwi tí ń ṣe Sayyid Jafar Ali jẹ́ ọmọ ẹ̀yìn Sayyid Ahmad Shaheed. Ó kópa nínú ogun ìlú Balakot ní ọdún 1831 lẹ́yìn náà, ó kó lọ sí ìlú Basti, Uttar Pradesh.

Ọjọ́ kọkàndínlọ́gbọ̀n, osù kẹsàn-án, ọdún 1933 ni a bí Nadwi ní ìlú Majhawwa Meer, tó jẹ́ ìlú kan ní apá Basti district. Ó bẹ̀rrẹ̀ ètò ẹ̀kọ́ rẹ̀ ní Darul Uloom Nadwatul Ulama, ó sì gboyè ní "dars-e-nizami" ní ọdún 1955. Ó gboyè B.A nínú ẹ̀kọ́ lítíréṣọ̀ èdè Lárúbáwá  ní ilè iwè giga ti Damascus ní́ ọdún 1960, àti oyè M.A (1964) àti oyè PhD (1976) ní Aligarh Muslim University. Díè nínú àwọn olùkọ́ rẹ̀ ni: Mustafa al-Siba'i, Hasan Habanaka, Ali al-Tantawi, Abul Hasan Ali Nadwi and Rabey Hasani Nadwi.

 Iṣẹ́ rẹ̀ 
Wọ́n yan Nadwi sípò olùkọ́ èdè Lárúbáwá, lítíreṣọ̀ àti òfin Islam ní Darul Uloom Nadwatul Ulama lọ́dún 1960. Ní ọdún 1965, ó dara pọ̀ mọ́ ẹ̀ka ẹ̀kọ́ èdè Lárúbáwá, Iranian àti ẹ̀kọ́ Islam ti Jamia Millia Islamia gẹ́gẹ́ bíi ọmọ egbé èka náà, lẹ́yìn náà, wọ́n yàn án sípò ọ̀jọ̀gbọ́n.

Ní ọdún 1979, wọ́n yan Nadwi sípò ọ̀jọ̀gbọ́n ní Imam Muhammad ibn Saud Islamic University. Ó ṣiṣẹ́ olùkọ́ ní Islamic University of Madinah títí wọ ọdún 1987, ó sì padà lọ sí ìlú India ní ọdún 1987. Ó jé rector Jamiat ul-Hidaya ní ìlú Jaipur fún ìgbà díẹ̀ kí ó tó dara pọ̀ mọ́ ẹ̀ka èdè Lárúbáwá University of Kashmir gẹ́gẹ́ bíi ọ̀jọ̀gbọ́n àgbà ní ọdún 1988. Ó padà di ọ̀jọ̀gbọ́n àgbà ní ẹ̀ka èdè Lárúbáwá ní University of Allahabad ní oṣù kẹta, ọdún 1990, láti ibẹ̀ ni ó ti fẹ̀yìntì ní ọjọ́ ọgbọ̀n, oṣù kẹfà, ọdún 1994.

 Iṣẹ́ lítíreṣọ̀ rẹ̀ 
Nadwi kọ àwọn ìwé bíi al-Ameer Syed Siddiq Hasan Khan: Hayatuhu wa Aasaruhu, Abul Hasan Ali Nadwi: al-Daaiya al-Hakeem wa al-murabbi al-Jaleel, al-Imam Ahmad ibn Abdul Rahim: al-maroof bih al-Shah WaliUllah al-Dehlawi, Al-Tabeer wal Muhadatha, Aurat Islam Ki Nazar Mai, Islam aur Huquq-e-Insani, Nuqush-e-Tabinda àti Tarikh Fikr-e-Islami.

 Àmì-èyẹ rẹ̀ 
 Iwè ẹri ẹyẹ lati ọdọ Ààrẹ ti ilẹ India, 1991.

 Ikú rè 
Nadwi kú ní ọjọ́ ogún, oṣù kẹfà, ọdún 2008 ní New Delhi, lẹ́yìn tí ó ṣe iṣẹ́ abẹ fún ọkàn rẹ̀. Wọ́n sin ín sí ibi ìsìnkú Jamia Millia Islamia. Muhammad Idrees kọ Iranlọwọ Dọkita Muhammad Ijteba Nadwi si Litirèṣọ larubawa  Qasim Adil náà kọ Dọkita Ijteba Nadwi: Ónimimọ ti century ti ogun ni ilẹ India. 

 Àwọn ìtọ́kasí